B4-1355, 1359, 1372 και 1377/95

Ψήφισμα σχετικά με την παρενόχληση του Ιδρύματος Bellona στο έργο του από τις ρωσικές αρχές ασφαλείας

Το Ευρωπαϊκό Κοινοβούλιο,

Α. εκφράζοντας την ανησυχία του μετά τις πληροφορίες για παρενόχληση της νορβηγικής περιβαλλοντικής μη κυβερνητικής οργάνωσης, του Ιδρύματος Bellona, στο έργο της από την Ρωσική Ομοσπονδιακή Υπηρεσία Ασφαλείας (FSB) και την κατάσχεση εγγράφων του Ιδρύματος,

Β. γνωρίζοντας ότι το Ίδρυμα Bellona διεξάγει έρευνες και συλλέγει πληροφορίες σχετικά με τη ρύπανση από πυρηνικά απόβλητα της Χερσονήσου Κόλα, η οποία επί σοβιετικής εποχής είχε μετατραπεί σε μεγάλη βάση πυρηνικών όπλων και πυρηνικών υποβρυχίων,

Γ. έχοντας υπόψη την έκταση των προβλημάτων που σχετίζονται με την αποθήκευση και τη διαχείριση πυρηνικών αποβλήτων σε πολιτικές πυρηνικές εγκαταστάσεις στη χερσόνησο Κόλα της Βόρειας Ρωσίας, που έχουν σοβαρές συνέπειες για το περιβάλλον[semigr ] σημειώνοντας ότι από το 1989 το Ίδρυμα Bellona συγκεντρώνει συστηματικά πληροφορίες σχετικά με τις ενδεχόμενες συνέπειες πυρηνικής καταστροφής στην περιοχή, με την πλήρη συνεργασία των τοπικών ρωσικών αρχών και των τοπικών μη κυβερνητικών οργανώσεων,

Δ. λαμβάνοντας υπόψη ότι η Ομοσπονδιακή Υπηρεσία Ασφάλειας (πρώην KGB) από τις 5 έως τις 16 Οκτωβρίου 1995 πραγματοποίησε εννέα ενέργειες εις βάρος του προσωπικού και της ιδιοκτησίας του Ιδρύματος Bellona, μεταξύ άλλων αιφνιδιαστική εισβολή στο γραφείο του Ιδρύματος Bellona στον λιμένα Μουρμάνσκ, κατά την οποία κατασχέθηκαν έγγραφα και εξοπλισμός γραφείου,

Ε. λαμβάνοντας υπό σημείωση ότι αρκετοί Ρώσοι οικολόγοι στο Μουρμάνσκ, την Αγία Πετρούπολη και το Σεβερόντβινσκ ανακρίθηκαν από την Ομοσπονδιακή Υπηρεσία Ασφάλειας σχετικά με το έργο τους, χωρίς να δοθεί εξήγηση από τον εισαγγελέα της Αγίας Πετρούπολης ο οποίος έδωσε την εντολή για τη διενέργεια ανακρίσεων[semigr ] σημειώνοντας, επίσης, ότι κατασχέθηκαν τα διαβατήρια ορισμένων από τους οικολόγους αυτούς,

ΣΤ. λαμβάνοντας υπόψη ότι ορισμένες από τις πληροφορίες στην κατάσχεση των οποίων προέβη η Ομοσπονδιακή Υπηρεσία Ασφαλείας έχουν σχέση με το πρόγραμμα της Επιτροπής R6. 01/94 που χρηματοδοτείται από την ΓΔ ΧΙ και αφορούν την εκτίμηση των ενδεχομένων συνεπειών της διαρροής πυρηνικών αποβλήτων από το πυρηνικό παγοθραυστικό «Lepse» που είναι αγκυροβολημένο στο λιμένα του Μουρμάνσκ,

Ζ. τονίζοντας ότι ορισμένα μέτρα για την καταπολέμηση της ρύπανσης από πυρηνικά υλικά στη Βορειοδυτική Ρωσία αποτελούν σημαντικό μέρος του προγράμματος TACIS που διεξάγεται φέτος στη Ρωσία,

Το Ευρωπαϊκό Κοινοβούλιο,

1. ζητεί από τη ρωσική κυβέρνηση να διασφαλίσει ότι η Ομοσπονδιακή Υπηρεσία Ασφάλειας δεν θα παρενοχλεί όσους εργάζονται για το Ίδρυμα Bellona ή συνεργάζονται με αυτό, ανεξαρτήτως του εάν πρόκειται για Ρώσους ή για άλλης ιθαγένειας άτομα[semigr ]

2. καλεί τις ρωσικές αρχές να παράσχουν πλήρεις και λεπτομερείς εξηγήσεις για όλες τις κατηγορίες που βαρύνουν το Ίδρυμα Bellona και να ερευνήσουν τους λόγους της κατάσχεσης εγγράφων, ηλεκτρονικών υπολογιστών και πολύτιμου ερευνητικού υλικού από το γραφείο του Ιδρύματος Bellona στο Μουρμάνσκ[semigr ]

3. ζητεί από την Επιτροπή να παρακολουθήσει συστηματικά τις έρευνες που θα διεξαγάγουν οι ρωσικές κρατικές αρχές και να ενημερώσει το Ευρωπαϊκό Κοινοβούλιο σχετικά με την πρόοδο των ερευνών[semigr ]

4. τονίζει τη σημασία που έχει η διαφάνεια σε θέματα περιβάλλοντος ως σημαντική προϋπόθεση για κάθε διεθνή συνεργασία στα θέματα αυτά[semigr ] ως εκ τούτου, καλεί την Ευρωπαϊκή Ένωση και τη Ρωσική Ομοσπονδία να ανταλλάσσουν πληροφορίες προκειμένου να αποφευχθεί η δημιουργία τυχόν παρεξηγήσεων με αντικείμενο τη ρύπανση της περιοχής από πυρηνικά υλικά[semigr ]

5. καλεί την Επιτροπή και το Συμβούλιο να απαιτήσουν από τη ρωσική κυβέρνηση τη διασφάλιση του σεβασμού των δημοκρατικών δικαιωμάτων των μη κυβερνητικών οργανώσεων και των πολιτών της στον τομέα της διεξαγωγής επιστημονικού ερευνητικού έργου[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τη ρωσική κυβέρνηση, την κυβέρνηση της Νορβηγίας και το Ίδρυμα Bellona.